Firalboraia torna amb màgia, sortejos, música, cates, i moltes sorpreses
18 de octubre de 2022

El comerç, l'empresa de proximitat i el sector artesania d'Alboraia ofereixen una fira diferent, corresponsable, divertida, dinàmica i més europea que mai.

En Firalboraia trobarem establiments i professionals de diferents sectors comercials i artesanals, entitats socials i culturals, una ludoteca, una zona d'activitats i una zona gastronòmica.

Ja es pot consultar tota la porgramació a la web oficial de l'Ajuntament d'Alboraia: https://www.alboraya.es/va/pagina/fira-alboraia

Més de quaranta expositors, destacant com a novetat la presència d'agricultors de venda directa i les Cambres Europees que tenen la seua seu a la Comunitat Valenciana com a entitats convidades a l'esdeveniment.

Comptarem amb la presència del Gremi de Orxaters Artesans d'Alboraia, Consell Regulador D.O. Xufa de València i la Associació de Comerciants, Empresaris i Professionals d'Alboraia (ACEPA).

A més, amb motiu de la celebració del dia del comerç que és el dia 25 d'octubre les persones que vinguen a visitar-nos podran guanyar una tassa commemorativa.

El programa d'activitats d'aquesta edició és d'allò més complet: demostracions de productes, sorteig de regals, l'actuació del grup musical Cod Routers...

Ens sorprendrem amb els trucs de màgia del Mag Samuel Pons participant en Got Talent i ens divertirem amb l'actuació del monologuista Miki Dkai.

Trobarem també un scape room, una pista de birles infantil, un rocòdrom i tirolina, tallers de reciclatge, promoció de salut i igualtat… I moltes coses més.

Aquest esdeveniment compta amb ajudes directes en el marc del Pla Corresponsable del Ministeri d'Igualtat i de la Conselleria d'Economia Sostenible, Sectors Productius, Comerç i Treball.

Un espai perfecte d'esplai per a tota la família i gaudir amb amics i amigues que podràs immortalitzar en el photocall exclusiu de FIRALBORAIA.